C 312/164
MT
Il-Ġurnal Uffiċjali tal-Unjoni Ewropea
1.9.2023
L-impatt ta' tali tranżazzjonijiet fuq l-ekonomija, il-kompetizzjoni u s-suq uniku mhux qed jiġi vvalutat.
Il-kriterji għall-eżenzjonijiet mhumiex stabbiliti b'mod trasparenti, u ma hemm l-ebda proċedura formali biex jiġu kkon­ testati dawk il-kriterji jew id-deċiżjoni nnifisha.
Bħala riżultat tal-interventi, żdiedet is-sjieda domestika mill-Istat jew favur l-Istat fis-settur bankarju, tat-telekomunikazzjoni, tal-utilitajiet, tal-media, tat-televiżjoni, tax-xandir birradju għad-detriment tas-sjieda barranija.
Fuq il-bażi ta' tħabbiriet minn membri tal-gvern, jistgħu jkunu misten­ nija tranżazzjonijiet simili fis-settur tal-assigurazzjoni, tal-bejgħ bl-imnut u tat-trasport, b'mod partikolari rigward l-Ajruport ta' Budapest.
Il-preżenza mnaqqsa ta' kapital u għarfien prattiku barrani, b'mod partikolari f'industriji b'valur miżjud għoli bħall-banek u t-telekomunikazzjoni, tirriskja li trażżan l-opportunitajiet tal-Ungerija għattkabbir tal-produttività u l-innovazzjoni.
(38)
It-taħlita enerġetika tal-Ungerija hija ddeterminata miż-żejt u l-gass, li kull wieħed minnhom jammonta għal madwar terz tal-użu ġenerali tal-enerġija.
Is-sorsi tal-enerġija nukleari u dawk rinnovabbli għandhom sehem ta' 15 % u madwar 14 %, rispettivament.
L-Ungerija tkompli tiddependi ħafna fuq ir-Russja għal fjuwils fossili kif ukoll l-enerġija nukleari u l-isforzi tagħha biex titbiegħed mid-dipendenza Russa huma kajmani.
Tliet kwarti talkonsum domestiku tal-gass huwa kopert mill-importazzjonijiet mir-Russja.
Fl-2021, l-Ungerija ffirmat ftehim fittul dwar il-provvista tal-gass ma' Gazprom u emenda għalih ġiet innegozjata f'April 2023, b'opzjoni għal kwantitajiet addizzjonali.
It-tnaqqis tad-dipendenza fuq il-fjuwils fossili Russi ser jirrikjedi azzjoni addizzjonali sinifikanti b'mod partikolari biex tissaħħaħ il-kooperazzjoni ma' pajjiżi ġirien, inkluż fejn meħtieġ fl-infrastruttura, biex jiġi żgurat l-aċċess għal sorsi alternattivi ta' fjuwils fossili.
L-elettrifikazzjoni u l-investiment previst f'industriji intensivi fl-enerġija ser iżidu l-ħtieġa għall-produzzjoni tal-elettriku.
Minkejja ż-żieda sinifikanti fil-kapaċità talenerġija solari matul dawn l-aħħar snin, is-sehem tal-kapaċità tal-enerġija rinnovabbli għadu wieħed mill-aktar baxxi fl-Unjoni.
L-installazzjoni ta' impjanti tal-enerġija mir-riħ ġiet sospiża u hija mistennija li tibda mill-ġdid wara t-tneħħija ta' restrizzjonijiet legali.
L-enerġija ġeotermali ma ġietx utilizzata biżżejjed.
L-ambjent regolatorju li qed jinbidel spiss joħloq diversi sfidi għall-iżvilupp tal-enerġija rinnovabbli.
Barra minn hekk, il-limitazzjonijiet tal-kapaċità tal-grilja tal-elettriku joħolqu ostaklu sinifikanti għall-konnessjoni ta' sorsi rinnovabbli mal-grilja, filwaqt li n-nuqqas ta' soluzzjonijiet ta' flessibbiltà min-naħa tad-domanda u tal-provvista, u l-awtonomizzazzjoni limitata tal-konsumatur joħolqu restrizzjoni kbira fuq l-iżvilupp ta' produzzjoni tal-elettriku nadifa u rinnovabbli.
L-integrazzjoni subottimali fis-suq tal-ibbilanċjar tal-Unjoni hija wkoll opportunità mitlufa biex tiġi ottimizzata lgrilja għal kapaċità addizzjonali tal-enerġija rinnovabbli.
(39)
L-Ungerija għandha potenzjal sinifikanti fl-effiċjenza enerġetika, b'mod partikolari fil-bini residenzjali.
Il-konsum tal-Ungerija tal-gass naturali naqas b'20 % fil-perjodu bejn Awwissu 2022 u Marzu 2023, meta mqabbel malkonsum tal-gass medju matul l-istess perjodu fil-ħames snin preċedenti, lil hinn mill-mira għat-tnaqqis ta' 15 % stipulata fir-Regolament tal-Kunsill (UE) 2022/1369 (16), anki minħabba miżuri fis-settur pubbliku u l-emenda tassistema tal-limiti massimi tal-prezz tal-enerġija applikata għall-unitajiet domestiċi.
L-Ungerija hija inkoraġġuta tkompli ssegwi l-isforzi biex tnaqqas temporanjament id-domanda tal-gass sal-31 ta' Marzu 2024, skont irRegolament tal-Kunsill (UE) 2023/706 (17).
Madankollu, minkejja l-bidliet reċenti, is-sistema amministrattiva talprezzijiet tal-enerġija għadha ma tippermettix li s-sinjali tal-prezz jaħdmu sew u joħolqu inċentivi suffiċjenti għalliffrankar tal-enerġija.
Il-limiti massimi tal-prezzijiet huma applikati b'mod uniformi għall-unitajiet domestiċi kollha.
L-unitajiet domestiċi b'introjtu għoli jibbenefikaw ukoll mill-prezz amministrattiv issussidjat, filwaqt li lfamilji b'introjtu baxx spiss jgħixu fi djar inqas effiċjenti fl-użu tal-enerġija.
Skemi mmirati għall-unitajiet domes­ tiċi b'introjtu baxx ikunu aktar effiċjenti, kemm fl-appoġġ ta' unitajiet domestiċi vulnerabbli kif ukoll fil-ġenerazz­ joni tal-iffrankar tal-enerġija.
(40)
In-nuqqas ta' ħaddiema u ħiliet fis-setturi u l-okkupazzjonijiet ewlenin għat-tranżizzjoni ekoloġika, inkluż ilmanifattura, l-introduzzjoni u l-manutenzjoni ta' teknoloġiji b'emissjonijiet żero netti, qed joħolqu ostakli fittranżizzjoni lejn ekonomija b'emissjonijiet żero netti.
Sistemi ta' edukazzjoni u taħriġ ta' kwalità għolja li jirrispondu għall-ħtiġijiet tas-suq tax-xogħol li qed jinbidlu u miżuri mmirati ta' titjib tal-ħiliet u taħriġ millġdid huma kruċjali biex jitnaqqas in-nuqqas ta' ħiliet u jiġu promossi l-inklużjoni u r-riallokazzjoni tax-xogħol.
Biex tiġi sfruttata l-provvista tax-xogħol mhux sfruttata, dawk il-miżuri jeħtieġ li jkunu aċċessibbli, b'mod partikolari għall-individwi u fis-setturi u r-reġjuni l-aktar affettwati mit-tranżizzjoni ekoloġika.
Fl-2022, ġew irrapportati nuqqasijiet ta' ħaddiema fl-Ungerija għal 31 okkupazzjoni li jirrikjedu ħiliet jew għarfien speċifiċi għat-tranżizzjoni ekoloġika.
Fl-istess ħin, il-parteċipazzjoni tal-ħaddiema fit-taħriġ fl-industriji intensivi fl-enerġija naqset b'mod sinifikanti u issa hija taħt il-medja tal-Unjoni.
(41)
Fid-dawl tal-valutazzjoni tal-Kummissjoni, il-Kunsill eżamina l-Programm l-opinjoni (18) tiegħu hija riflessa fir-rakkomandazzjoni (1).
ta' Konverġenza tal-2023 u
(16) Regolament tal-Kunsill (UE) 2022/1369 tal-5 ta' Awwissu 2022 dwar miżuri kkoordinati għal tnaqqis fid-domanda għall-gass (ĠU L 206, 8.8.2022, p. 1).
(17) Regolament tal-Kunsill (UE) 2023/706 tat-30 ta' Marzu 2023 li jemenda r-Regolament (UE) 2022/1369 fir-rigward tal-estensjoni tal-perjodu tat-tnaqqis fid-domanda għall-miżuri tat-tnaqqis fid-domanda tal-gass, u t-tisħiħ tar-rapportar u tal-monitoraġġ talimplimentazzjoni tagħhom (ĠU L 93, 31.3.2023, p. 1).
(18) Skont l-Artikolu 9(2) tar-Regolament (KE) Nru 1466/97.